***Hormatly ene-atalar,***

Siziň iň gymmatlyňyz bolan çagalaryňyzy, geljege iň gowy görnüşde taýýarlamagy maksa edinen umumy Türkmen – Türk mekdebimiz 2020-nji ýylyň 1-nji sentýabrynda täze okuw ýylyna başlajakdyr.

Hormatly ene-atalar, okuwçynyň mekdepde üstünlügüni kesgitleýän çagaň diňe bir ukyby we zehini däldir. Çaganyň jemgyýetdäki orny, emosional ösüşü, öwrenmegi we üstünlükli bolmagy diňe mekdebiň administrasiýasynyň, mugallymyň we ene-atalaryň bilelikde jogapkärçiligi üstlerine almagy, öwrenmegi başarmagy we iň gowy şertleri döretmekleri bilen mümkün bolar.

Maşgalanyň okuw prosesine gatnaşmagy, ene-atalaryň bilim edaralarynda bilim alýan çagalarynyň ösüşüne we bilim almalaryna goşant goşmalary, okuwçylaryň mekdepdäki üstünlügüni durmuşa geçirmek üçin, mekdepdäki bilimini tamamlamagy goldaw berýän ähmiýetli faktor hökmünde hasaplanýar.

Çagalarymyzyň saglygynyň goralmagy üçin mekdebimizde taýýarlyklar tamamlandy. Gyzyklanmagyňyz we bilelikdeligiňiz bize hemişe güýç berdi. Epidemiýa wagtynda okuw çäreleri ugrundaky tagallalaryňyz we agzybirligiňiz üçin sagbolsun aýdýarys. Aslynda bilýän ýagdaýlaryňyzy maşgalaňyzyň we okuwçylarymyzyň saglygy üçin ýatlatmak we ünsiňizi çekmek isledik.

Okuwçylarymyzyň, umumy ulanýan ýerlerinde bolan zatlara (hyzmat we jemgyýetçilik ulaglaryndaky tutawaçlar, gapy tutawajy, basgançaklaryň ýanynda ýerleşýän tutulýanlar, diwarlar we başgalar) el degirmezligini; el degirmegi halatynda ellerini ýüzüne, agzyna, burnuna we gözüne degirmeli däldigini;

Ellerini wagtal-wagtal sabyn we suw bilen ýuwmagyny, sabynyň we suwuň bolmadyk ýagdaýlarynda odekolon ýa-da antiseptik madda bilen tämizlemegini,

Şahsy arassaçylygyna üns bermegini,

Maskasyny laýyk görnüşde ulanmagyny we ýanynda goşmaça maska bolmagyny,

Mekdep administrasiýasynyň belläp geçen arassaçylyk düzgünlerini öwrenip, bu düzgünleri berjaý etmegini,

Mekdepde we jemgyýetçilik ýerlerde sosial araçägine üns bermegini,

Dostlary bilen iýmitini, içgisini we gurallaryny paýlaşmazlygyny tabşyryň.

***Hormatly ene-atalar,***

 Dogry we ynamly resurslardan maglumat alyp epidemiýa hassalyklary hakynda okuwçymyzy habardar ediň.

 Deňagramly we saglykly iýmitlenmegine, uky tertibine gözegçilik ediň.

 Saglyk ýagdaýyna gözegçilik ediň. Ýokary derejede gyzzyrmak, üsgürmek ýa-da başga bir hassalyk bilen baglanşykly şüphesi bar bolsa administrasiýa habar beriň we mekdebe ibermäň. Hökmany ýagdaýda saglyk edarasyna ýüz tutuň.

 Her gün mekdebe arassa egin-eşik bilen gitmegini berjaý ediň.

 Dowamly keseli bolan okuwçylaryň ulanýan dermanlaryny mekdep administrasiýasyna we mugallymlaryna habar beriň. Dermanlaryň ýanynda bolmagyny üpjün ediň.

 Okuwçymyzyň mümkün bolan ýagdaýynda dowamly keseli bolan ýa-da 65 ýaşdan ýokary kişiler tarapyndan mekdebe getirilmegine we her gün şol bir kişi tarapyndan mekdebe getirilip äkidilmegine garşy ünsli boluň.

 Gyssagly ýagdaýlardan daşary mekdebiň çägine (synp, bakja, mugallymlaryň otagy we başgalar) mekdep administrasiýasyny ýa-da mugallymy çagyrman girmäň.

 Mekdebiň çägine girmeli bolan ýagdaýlaryňyzda ilki bilen görüşmeli bolan kişiňiz bilen görüşmek üçin wagt belläň.

 Mekdepde bolan wagtyňyzda;

 Mekdebiň arassaçylyk düzgünlerini berjaý ediň, sosial araçäge üns beriň we görüşmeleriňizi iň gysga wagtda tamamlaň.

 Mekdebiň administrasiýasy we mugallymlar bilen gatnaşygyňyzy uzakdan aragatnaşyk (telefon, SMS, e-poçta we başgalar) bilen berjaý ediň.

 Okuwçymyz öýe gelende arassaçylygy berjaý edip etmedigine gözegçilik ediň:

 Aýakgabyny we egin-eşiklerini çalşyryp, çykaran aýakgabyny we egin-eşiklerini şemalladyň. Elini we ýüzünü sabyn bilen iň az 20 sekunt ýuwdyryň. (Agyz we burun arassaçylygyny, mümkün bolsa suwa düşmegini berjaý ediň.) Mekdepde ulanan torbasyny, kitabyny, depderini, galamyny, bozguçyny we başga materiallaryny dezinfeksiýa ediň we şemalladyň.

***Siz we okuwçyňyz biziň üçin gymmatlysyňyz. Sagboluň.***

***Mekdep Administrasiýasy***